True Crime (1999ko filma)

True Crime (euskaraz Benetazko Krimena) 1999ko Clint Eastwood estatubatuar zinema zuzendari, zinema ekoizle eta aktoreak zuzendu, ekoiztu eta antzeztutako suspensezko drama filma bat da. 1995eko Andrew Klavan idazlearen izenburu berdineko eleberrian oinarritua dago. Clint Eastwood, Isaiah Washington, Denis Leary, Lisa Gay Hamilton eta James Woods aktoreek antzeztu zuten.

 Argumentua 

Oakland hiria, Kalifornia. Steve Everett (Clint Eastwood) kazetariak bere alkoholismo eta gonazalekiarn ondorioz emaztearekin (Lisa Gay Hamilton) arazoak dituen kazetaria da, gainera ia bere lankide guztien artean ere ospe txarra bereganatu du. Lan egiten duen egunkariko nagusiak (James Woods) berez bere emakumezko lankide batek (Mary McCormack) burutu behar zuen eta trafiko istripu batean hil berri delako egiteke utzi duen erreportaia bat egitera bidaliko du: ustez emakume zuri dendari bat hiltzeagatik heriotzera zigortu duten gazte beltz bat (Isaiah Washington) elkarrizketatu eta albisteaz berri ematea. Stevek gaztea espetxean elkarrizketatzean eta kasuaren nondik-norakoak eta xehetasunak arakatzean beharbada gaztea errugabea izan litekela jabetuko da. Denbora badoa, eta Stevek egun osoko segundu oro kasua azkar argitu eta benetazko hiltzailea nor den jakiteko ongi aprobetxatu beharra dauka, gauerdian gaztea txerto hilkorraz exekutatuko baidute.

 Aktoreak 
 Clint Eastwood: Steve Everett
 Isaiah Washington: Frank Louis Beechum
 Denis Leary: Bob Findley
 Lisa Gay Hamilton: Bonnie Beechum
 James Woods: Alan Mann
 Bernard Hill: Luther Plunkitt, espetxeko zuzendaria
 Diane Venora: Barbara Everett
 Francesca Eastwood: Kate Everett
 Michael McKean: Shillerman erreberendoa
 Mary McCormack: Michelle Ziegler
 Michael Jeter: Dale Porterhouse
 Hattie Winston: Angela Russel
 Penny Bae Bridges: Gail Beechum
 Frances Fisher: D.A. Cecilia Nussbaum
 Christine Ebersole: Bridget Rossiter
 Tom McGowan: Tom Donaldson
 Lucy Liu: Jostailu dendako neska

 Kanpo estekak 
 True Crime filmaren iragarkia ikusgai. Youtube.com 
 True Crime filmaren IMDBko fitxa irakurgai 

Kategoria:Clint Eastwoodek zuzendutako filmak
Kategoria:Ameriketako Estatu Batuetako filmak
Kategoria:Drama filmak
Kategoria:Suspense filmak
Kategoria:Thrillerrak
Kategoria:Justiziaren akatsei buruzko filmak
Kategoria:Hilketei buruzko filmak
Kategoria:Heriotza zigorrari buruzko filmak
Kategoria:Kazetaritza filmak
Kategoria:Liburuetan oinarritutako filmak
Kategoria:Kalifornian girotutako filmak
Kategoria:1999ko filmak